Pielikums Nr.3
2026.gada 25.jūnija noteikumiem
“Kārtība, kādā pašvaldība iznomā zemi sakņu dārzu vai 
personisko palīgsaimniecību vajadzībām”

ZEMES NOMAS LĪGUMS Nr. ______
personisko palīgsaimniecību vajadzībām
Vieta, 										datums

Dienvidkurzemes novada pašvaldība, reģ.Nr.90000058625, juridiskā adrese Lielā iela 54, Grobiņa, Dienvidkurzemes nov., LV-3430, Dienvidkurzemes novada Nekustamā īpašuma pārvaldes vadītāja/as __________ personā, kurš/a rīkojas pamatojoties uz Dienvidkurzemes novada pašvaldības domes _________ saistošo noteikumu Nr._____ “Dienvidkurzemes novada pašvaldības nolikums” ________, no vienas puses, turpmāk – Iznomātājs un
_____________, personas kods ________, deklarētā adrese ____________, LV-___ , no otras puses, turpmāk - Nomnieks, kopā saukti Puses, pamatojoties uz:
Dienvidkurzemes novada Nekustamā īpašuma pārvaldes vadītāja/as 20___. gada ________ lēmumu Nr. _____ “Par___________________________”,
Un 
20__. gada __.__________  Nomnieka iesniegumu (reģ. __.__20__. ar Nr. ________),noslēdz šo līgumu (turpmāk – Līgums) par sekojošo:
I. Līguma priekšmets
1.1. Iznomātājs nodod un Nomnieks pieņem, nomas lietošanā zemes gabalu:
Nosaukums , pagasts, kadastra apzīmējums ____________ daļu, ___ ha platībā  (turpmāk – Zemesgabals), saskaņā ar Līguma grafisko pielikumu.
1.2. 1.2. Zemesgabals ir / nav ierakstīts Zemesgrāmatā. 

1.3. Zemesgabala lietošanas mērķis – palīgsaimniecības vajadzībām. 
1.4. Nomnieks ir tiesīgs izmantot Zemesgabalu personisko palīgsaimniecību vajadzībām un uzturēšanai, ievērojot Dienvidkurzemes novada pašvaldības 2026.gada ____ noteikumus “Kārtība, kādā pašvaldība iznomā zemi sakņu dārzu vai personisko palīgsaimniecību vajadzībām” (turpmāk – Noteikumi), kā arī citus spēkā esošos normatīvos aktus. Zemesgabals tiek iznomāts bez apbūves tiesībām.
1.5. Iznomātājs apliecina, ka tam ir tiesības iznomāt Zemesgabalu.
1.6. Zemesgabala robežas Nomniekam ir zināmas un tās noteiktas saskaņā ar līguma grafisko pielikumu, kas ir neatņemama līguma sastāvdaļa. Grafiskajā pielikumā nepārprotami iezīmēta iznomājamā platība, tās robežas un, ja attiecināms, koplietošanas piekļuves zonas.
1.7. Zemesgabals tiek nodots Nomniekam tādā stāvoklī, kādā tas atrodas nodošanas dienā. Nomniekam Zemesgabala stāvoklis ir zināms un viņam nav pretenziju pret Iznomātāju par Zemesgabala stāvokli.  
II. Līguma termiņš
2.1. Līgums stājas spēkā 20__.gada  __.________ vai no līguma abpusējas parakstīšanas dienas un ir spēkā līdz 20__.gada __._______.
2.2. Pēc Nomnieka rakstiska iesnieguma Līguma termiņš var pagarināt, ja Nomnieks ir pienācīgi pildījis Līguma un Noteikumu nosacījumus un tam nav bijuši nomas maksas vai nekustamā īpašuma nodokļa samaksas kavējumi vai parādi
2.3. Beidzoties Līguma termiņam vai to izbeidzot pirms termiņa, Nomniekam ir pienākums atbrīvot Zemesgabalu un nodot to Iznomātājam sakoptā stāvoklī.
III. Norēķinu kārtība
3.1. Nomnieks maksā Iznomātājam nomas maksu __% no zemesgabala kadastrālās vērtības, bet ne mazāk kā _______ EUR gadā. Nomas maksa tiek aplikta ar pievienotās vērtības nodokli (PVN), normatīvajos aktos noteiktā kārtībā. Nomas maksa samaksājama saskaņā ar Iznomātāja izrakstīto rēķinu līdz kārtējā gada 15.novembrim. 
3.2. Nomnieks maksā nekustamā īpašuma nodokli proporcionāli iznomātajai platībai, saskaņā ar Pašvaldības izsniegto maksāšanas paziņojumu.
3.3. Par maksājumu kavējumu Nomnieks maksā nokavējuma procentus 0,1 % apmērā no kavētās summas par katru nokavējuma dienu.
3.4. Iznomātājam ir tiesības vienpusēji mainīt nomas maksu, ja tiek grozīti normatīvie akti vai pašvaldības saistošie noteikumi, kas regulē zemes nomas maksas aprēķināšanu. Grozītā nomas maksa piemērojama no dienas, kad stājušies spēkā attiecīgie normatīvie akti vai saistošie noteikumi.
3.5. Iznomātājs rēķinu nosūta Nomniekam uz Līgumā norādīto elektroniskā pasta adresi, e-adresi vai norādīto dzīvesvietas adresi. 
IV. Iznomātāja pienākumi un tiesības
4.1. Iznomātājs apņemas nodrošināt Nomniekam Zemesgabala lietošanu atbilstoši Līguma nosacījumiem;
4.2. Iznomātājam ir tiesības:
4.2.1. kontrolēt Zemesgabalu izmantošanu un tā atbilstību Līguma un Noteikumu prasībām;
4.2.2. pieprasīt Nomniekam novērst konstatētos pārkāpumus un atlīdzināt radītos zaudējumus;
4.2.3. pieprasīt savlaicīgu nomas maksas un nekustamā īpašuma nodokļa samaksu;
4.2.4. būtisku pārkāpumu gadījumā izbeigt Līgumu pirms termiņa, ja Nomnieks būtiski pārkāpj Līguma vai Noteikumu prasības;
4.2.5. veikt Zemesgabala apsekošanu Līguma darbības laikā, iepriekš informējot Nomnieku, ja tas ir iespējams.
V. Nomnieka pienākumi un tiesības
5.1. Nomnieks apņemas:
5.1.1. uzturēt Zemesgabalu sakoptā un lietošanai atbilstošā stāvoklī, nodrošinot tā regulāru apsaimniekošanu, nepieļaujot aizaugšanu, piesārņošanu vai darbības, kas pasliktina blakus esošo zemesgabalu kvalitāti vai lietošanas iespējas;
5.1.2. ievērot Zemesgabala lietošanas tiesību aprobežojumus, arī ja tie nav ierakstīti zemesgrāmatā;
5.1.3. izmantot Zemesgabalu tikai personisko palīgsaimniecību vajadzībām, tai skaitā dārzkopībai, mājlopu vai mājputnu turēšanai, neveicot komercdarbību;
5.1.4. nodrošināt, ka Zemesgabals tiek faktiski izmantots personiskās palīgsaimniecības vajadzībām un netiek ilgstoši (vairāk nekā 1 veģetācijas sezonu) atstāts neapsaimniekots;
5.1.5. nepieļaut auglīgās augsnes virskārtas iznīcināšanu vai būtisku tās kvalitātes pasliktināšanos;
5.1.6. nepieļaut zemes degradāciju, tai skaitā applūdināšanu, pārpurvošanu vai sablīvēšanu;
5.1.7. nodrošināt invazīvo augu sugu, tai skaitā Sosnovska latvāņa, savlaicīgu ierobežošanu un iznīcināšanu, ja tās konstatētas Zemesgabalā, ievērojot normatīvo aktu prasības;
5.1.8. Nomnieks nedrīkst uzart, aizsprostot vai citādi kavēt koplietošanas taciņas, kā arī nedrīkst ierobežot citu nomnieku pārvietošanos pa tām.
5.1.9. maksāt zemes nomas maksu un nekustamā īpašuma nodokli Līgumā noteiktajā kārtībā un termiņos.
5.2. Nomniekam ir tiesības:
5.2.1. izmantot Zemesgabalu Līgumā noteiktajam mērķim visā nomas termiņā;
5.2.2. brīvi rīkoties ar Zemesgabalā iegūto produkciju un citiem iegūtajiem labumiem;
5.2.3. veikt Zemesgabala uzturēšanai un izmantošanai nepieciešamos darbus, ievērojot Līguma un normatīvo aktu prasības;
5.2.4. saņemt informāciju no Iznomātāja par Zemesgabala lietošanas nosacījumiem un aprobežojumiem.
5.3. Nomnieks atlīdzina tiešos zaudējumus, kas radušies Zemesgabala lietošanas laikā viņa vainas dēļ.
VI. Līguma grozīšana, izbeigšana pirms termiņa un strīdu izskatīšanas kārtība
6.1. Līguma noteikumus var grozīt pusēm rakstiski vienojoties. Grozījumi stājas spēkā pēc to abpusējas parakstīšanas. Iznomātājam ir tiesības vienpusēji grozīt Līguma nosacījumus normatīvajos aktos vai Līgumā paredzētajos gadījumos.
6.2. Līgumu var izbeigt šādos gadījumos:
6.2.1. pēc Līguma termiņa beigām, ja Līgums netiek pagarināts;
6.2.2. pēc pušu savstarpējas vienošanās;
6.2.3. ja nomnieks pārkāpj Līguma vai Noteikumu nosacījumus;
6.2.4. ja zemesgabals netiek izmantots atbilstoši nomas mērķim;
6.2.5. ja nomnieks noteiktajā termiņā nenovērš konstatētos pārkāpumus;
6.2.6. ja nomniekam ir nomas maksas vai nekustamā īpašuma nodokļa parāds. 
6.3.Iznomātājs ir tiesīgs vienpusēji izbeigt Līgumu, par to rakstiski paziņojot Nomniekam, ja konstatēts būtisks Līguma pārkāpums, tai skaitā:
6.3.1. kavē  nomas maksas samaksu ilgāk par 2 (diviem) mēnešiem;
6.3.2. nav izpildījis III. vai V. Nodaļā noteiktos pienākumus un viena mēneša laikā pēc Iznomātāja rakstiska brīdinājuma nav novērsis būtisku pārkāpumu sekas.
6.3.3. zemesgabala neizmantošana atbilstoši nomas mērķim;
6.3.4. zemesgabala ilgstoša neapsaimniekošana vai aizaugšana;
6.3.5. būvniecības veikšana vai būvju, pagaidu konstrukciju vai citu objektu izvietošana bez Iznomātāja rakstiskas saskaņošanas;
6.3.6. zemesgabala nodošana apakšnomā bez pašvaldības piekrišanas;
6.3.7. vides piesārņošana vai zemes degradēšana.
6.4. Iznomātājs var izbeigt Līgumu pirms termiņa, rakstiski brīdinot Nomnieku vismaz 3 (trīs) mēnešus iepriekš, ja pieņemts lēmums izmantot Zemesgabalu citiem pašvaldības mērķiem.
6.5. Nomnieks var vienpusēji izbeigt Līgumu, rakstiski paziņojot par to Iznomātājam vismaz 1 (vienu) mēnesi iepriekš.
6.6. Izbeidzoties zemes nomas līgumam, nomniekam ir pienākums atbrīvot un sakopt zemesgabalu termiņā, kas noteikts līgumā vai pašvaldības paziņojumā.
6.7. Nomniekam nav tiesību pieprasīt kompensāciju par zemesgabalā veiktajiem ieguldījumiem, stādījumiem, labiekārtojuma elementiem vai citiem izdevumiem.
6.8. Domstarpības, kas rodas Līguma izpildes laikā, puses risina sarunu ceļā. Ja vienošanos nav iespējams panākt, strīds izskatāms tiesā normatīvajos aktos noteiktajā kārtībā.
VII. Nobeiguma nosacījumi
[bookmark: _Hlk229498769]7.1. Līgumā neregulētajos jautājumos puses vadās pēc spēkā esošajiem Latvijas Republikas normatīvajiem aktiem.
7.2. Personas datu apstrāde tiek veikta saskaņā ar normatīvajiem aktiem par fizisko personu datu aizsardzību
7.3. Līgums sagatavots un parakstīts divos eksemplāros ar vienādu juridisku spēku, pa vienam eksemplāram katrai Pusei
VAI Līgums sagatavots elektroniska dokumenta formā un parakstīts ar drošu elektronisko parakstu un laika zīmogu. Līgums stājas spēkā pēdējā pievienotā drošā elektroniskā paraksta laika zīmoga datumā.
VIII. Līgumslēdzēju rekvizīti un paraksti


Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu

_____Zemes nomas līgumam Nr. ______

	Nosaukums, ______pagasts,  Dienvidkurzemes novads,

	kadastra apzīmējums ____________

	iznomātā platība ______ ha/m2



Shēma ar attēlotām iznomātās zemes vienības robežām

                                                                                                                                      *izmantoti LĢIA un VZD KR dati










Sagatavoja nekustamā īpašuma speciāliste V.Uzvārds

